open-index/open-wikipedia-markdown huggingface dataset:
Cyklus (chémia)

[náhľad|350x350bod|Štyri [Cykloalkán|cykloalkány, z ktorých všetky vykazujú jednoduché kruhy]]
Ako **kruh** alebo **cyklus** sa v chémii označuje uzavretý reťazec atómov a väzieb, ktorý začína a končí na tom istom mieste (atóme). Ak je takýchto kruhov v molekule viac a susedia spolu (teda zdieľajú aspoň jednu väzbu), niekedy sa tieto kruhy označujú ako **kruhový systém**. Jednoduché kruhy majú rovnaký počet atómov a sigma väzieb, kruhové systémy majú viac väzieb než sigma atómov.

Molekula obsahujúca jeden alebo viac kruhov sa nazýva cyklická zlúčenina a molekula obsahujúca dva alebo viac kruhov (buď v rovnakom alebo v rôznych kruhových systémoch) sa nazýva polycyklická zlúčenina. Špeciálnymi prípadmi zlúčenín s dvoma kruhmi sú zlúčeniny, v ktorých tieto kruhy zdieľajú jeden (spiro zlúčeniny) alebo dva a viac atómov (bicyklické zlúčeniny). Molekuly, ktoré naopak neobsahujú žiadne kruhy, sa nazývajú acyklické zlúčeniny alebo zlúčeniny s otvoreným reťazcom.

## Kruhy a kruhové systémy
V bežnom používaní sa pojmy „kruh“ a „kruhový systém“ často zamieňajú, pričom príslušná definícia závisí od kontextu. Typicky „kruh“ označuje jednoduchý kruh, pokiaľ nie je uvedené inak. V niektorých prípadoch však tento termín popisuje časť polycyklického systému („kondenzovaný kruh“, „spiro kruh“) alebo celý kruhový systém (teda súbor kruhov, napr. „indolový kruh“). Podobne „kruhový systém“ typicky označuje polycyklický kruhový systém, s výnimkou výrazov ako „monocyklický kruhový systém“ alebo „pyridínový kruhový systém“. Aby sa obmedzila nejednoznačnosť, odporúčania IUPAC o anglickej organickej nomenklatúre sa vyhýbajú používaniu výrazu „kruh“ použitím fráz ako „monocyklický základ“ a „polycyklický kruhový systém“. V slovenčine „kruh“ zvyčajne skutočne označuje jednoduchý kruh, ako je uvedené vyššie.

## Homocyklické a heterocyklické kruhy
Homocyklus alebo homocyklický kruh je kruh, v ktorom sú všetky atómy rovnakého chemického prvku. Najčastejšie to bývajú atómy uhlíka a vtedy sa takýto kruh označuje ako karbocyklus alebo karbocyklický kruh. Niekedy sa tieto kruhy takisto nazývajú izocyklické. Dôležitou triedou karbocyklov sú alicyklické kruhy a ich dôležitou podtriedou sú cykloalkány.

Heterocyklus alebo heterocyklický kruh je kruh obsahujúci atómy aspoň dvoch rôznych prvkov. Jedným prvkom je typicky uhlík, avšak v prípade anorganických zlúčenín nemusí byť prítomný.

## Väzby v kruhu
náhľad|Benzén obsahuje aromatický kruh.
Kruhy nemusia byť tvorené výhradne sigma väzbami, môžu obsahovať i násobné väzby. Tak je to napríklad u cykloalkénov, ktoré obsahujú kruh a v ňom jednu dvojitú väzbu. Takéto zlúčeniny sa označujú ako alicyklické zlúčeniny. Oproti nim sa v prípade aromatických kruhov sa stredajú jednoduché a dvojité väzby, čo znamená, že majú konjugovaný systém väzieb. Tým dochádza k delokalizácii elektrónov v kruhu.

## Referencie

## Pozri aj

* Cyklická zlúčenina
* Polycyklická zlúčenina
* Heterocyklická zlúčenina
* Bicyklická molekula
* Spiro zlúčenina

## Zdroj

Kategória:Molekulárna geometria
VeriFace

**VeriFace** je online služba pre vzdialené overovanie totožnosti zákazníkov (z angl. *Remote Identity Verification Service* - služba overovania totožnosti na diaľku) vyvíjaná spoločnosťou Rokan Biometrics. Poskytuje spoločnostiam rýchle, bezpečné a spoľahlivé biometrické overenie totožnosti a zefektívňuje tak proces prijímania nových zákazníkov (z angl. *Customers Onboarding* - prijímanie zákazníkov) v online prostredí.

VeriFace vznikol v roku 2021 a momentálne sa využíva predovšetkým vo finančnom sektore. VeriFace možno využiť vo všetkých odvetviach, kde je potrebné overovať identitu zákazníkov na diaľku podľa AML zákona č. 297/2008 Z.z. (z angl. *Anti Money Laundering* - pranie špinavých peňazí).

VeriFace poskytuje komplexné AML riešenie pre online overovanie totožnosti zákazníkov pomocou tvárovej biometrie, spojené s overovaním dokladov v databáze ministerstva vnútra, kontrolou konečných užívateľov výhod, politicky exponovaných osôb, sankcionovaných osôb, ako aj pravidelným monitorovaním týchto údajov a osôb v zmysle AML zákona.

VeriFace využíva biometrickú a OCR (z angl. *Optical Character Recognition* - optické rozpoznávanie znakov) technológiu. OCR technológia prevádza údaje z fotografie dokladu do textovej podoby potrebné pre KYC, resp. eKYC (z angl. *Know Your Customer* - poznaj svojho zákazníka).

Biometrická technológia slúži na dôkladné porovnanie tváre z fotografie na doklade s fotografiou tváre zákazníka získanou počas procesu overenia. Využíva špičkovú biometrickú technológiu na rozpoznávanie tváre, ktorej miera presnosti je takmer 99 percent.

Segmenty, kde sa dá VeriFace využiť: bankovníctvo, poisťovníctvo, finančníctvo, investovanie, telekomunikácie, zdravotníctvo, vzdelávanie, turizmus, zábavný priemysel (stávkovanie), e-commerce, reality, samospráva.

## Referencie

Kategória:Identifikácia
Národný buditeľ

[náhľad|[Ľudovít Štúr, vedúca osobnosť štúrovskej generácie národných buditeľov]]
**Národný buditeľ** alebo historicky **buditeľ** je zaužívané pomenovanie príslušníka národnosti, ktorý u svojich súkmeňovcov v období formovania sa moderných (najmä utláčaných) národov rozvíjal národné povedomie. Historicky súvisí s rozmachom nacionalizmu v období po Veľkej francúzskej revolúcii, najmä v prvej polovici 19. storočia.

## Slovenskí národní buditelia
Počas formovania moderného slovenského národa rolu národných buditeľov postupne plnili predstavitelia bernolákovskej, kollárovsko-hamuljakovskej, štúrovskej generácie, generácie tzv. matičného obdobia a obdobia zvýšeného maďarizačného útlaku po rakúsko-uhorskom vyrovnaní (1867). Ich činnosť zahŕňala sféru politickú (napr. Žiadosti slovenského národa, Memorandum národa slovenského), kultúrno-umeleckú, vedecko-výskumnú (najmä jazykovednú a historickú), sociálnu (napr. boj proti alkoholizmu cez spolky striezlivosti) a počas slovenského povstania (18481849) aj vojenskú oblasť (dobrovoľnícke výpravy)

Vyvrcholením snahy národných buditeľov bolo vytvorenie spoločného štátu s kultúrne a etnicky blízkym českým národom v októbri 1918 (vznik Česko-Slovenska), v ktorom získali Slováci možnosť slobodného (kultúrneho, umeleckého a pod.) rozvoja aj podielu na politickom živote.

## Referencie
Národný inštitút pre vzdelávanie a mládež

**Národný inštitút pre vzdelávanie a mládež** (skrátene **NIVAM**) je príspevkovou organizáciou ministerstva školstva na Slovensku. 

Vznikol 1. júla 2022 spojením Metodicko-pedagogického centra, Slovenskej pedagogickej knižnice, Štátneho pedagogického ústavu, Iuventy (Slovenský inštitút mládeže) a Národného ústavu certifikovaných meraní vzdelávania.

Jeho generálnym riaditeľom je v roku 2022 prof. PaedDr. Ivan Pavlov, PhD. Má okolo 250 zamestnancov.

Sídli na Ševčenkovej 11 v Bratislave a v ďalším regionálnych pobočkách.

## Referencie

Kategória:Ministerstvo školstva, výskumu, vývoja a mládeže Slovenskej republiky
Kategória:Príspevkové organizácie na Slovensku
Alicyklická zlúčenina

**Alicyklické zlúčeniny** sú organické zlúčeniny, ktoré obsahujú jeden alebo viac kruhov, ktoré sa skladajú len z uhlíkových atómov a sú nasýtené alebo nenasýtené, ale nie aromatické. Spolu s aromatickými uhľovodíkmi patria medzi cyklické uhľovodíky. Alicyklické zlúčeniny môžu mať jeden alebo viac alifatických bočných reťazcov.

Nobelovu cenu za chémiu v roku 1910 dostal Otto Wallach za jeho prácu týkajúcu sa alicyklických zlúčenín. Reakcie, v ktorých sa uzatvára kruh a vznikajú alicyklické zlúčeniny, popisujú Baldwinove pravidlá.

## Delenie
Alicyklické zlúčeniny majú jeden alebo viac kruhov a môžu mať jednoduché alebo násobné väzby, podľa čoho ich možno deliť na rôzne skupiny. 

### Podľa počtu kruhov
Medzi najjednoduchšie alicyklické zlúčeniny patria monocyklické cykloalkány (cykloalkány s jedným kruhom): cyklopropán, cyklobután, cyklopentán a tak ďalej. Medzi polycyklické alicyklické zlúčeniny, ktoré majú aspoň dva kruhy, patrí napríklad kubán. Podkategóriou polycklických zlúčenín sú bicylické zlúčeniny (s dvomi kruhmi), medzi ktoré patrí napríklad dekalín alebo bicykloundekán. 

Spirocyklické zlúčeniny majú dva kruhy, ktoré sú spojené cez jeden uhlíkový atóm. Okrem toho môžu obsahovať ďalšie kruhy.

### Podľa prítomných väzieb

Ak zlúčenina obsahuje len jednoduché väzby, patrí medzi cykloalkány. 

Cykloalkény majú kruh a obsahujú aspoň jednu dvojitú väzbu. Medzi cykloalkény s jednou dvojitou väzbou patria napríklad cyklopropén, cyklobutén, cyklopentén a ďalšie. Umiestnenie dvojitej väzby v cykloalkénoch popisuje Bredtovo pravidlo. 

V prípade, že alicyklická zlúčenina obsahuje trojitä väzbu, nazýva sa cykloalkín. Medzi tie patrí napríklad cyklooktín*.*

## Referencie

## Zdroj

Kategória:Alicyklické uhľovodíky
Symon Budny

[náhľad|Budny na [Bielorusko|bieloruskej známke z roku 1993.]]
**Symon Budny** (tiež **Szymon Budny**, * 30. roky 16. storočia – † 1593) bol teológ, zástanca reformácie a slovanskej vzájomnosti.

Študoval na Krakovskej akadémii. Pôsobil ako kazateľ na dvore poľsko-litovského kniežaťa Mikuláš Krištofa Radziwiłła v Klecku a neskôr v Łosku okolo roku 1572. Do poľštiny preložil Bibliu a vydal niekoľko teologických diel. Najskôr sa prikláňal ku kalvinizmu, neskôr prešiel na pozície antitrinitarizmu (pokračovatelia dávneho arianizmu), čo sa prejavuje aj v jeho spise *Opravdanije hrišnaho čelovika pred Bohom* (1562).

## Referencie


Kategória:Teológovia
Rímske kasárne (Chisaria)

**Rímske kasárne** (), alebo **Kasárenské budovy** (), prípadne **Kasárenský komplex** () mesta Diocletianopolis sú ruiny rímskeho kasárenského komplexu, ktoré sa nachádzajú v meste Chisaria v Plovdivskej oblasti v južnom Bulharsku.

## Dejiny
Kasárenský komplex bol postavený v priebehu druhej polovice 4. storočia, pri o niečo skôr postavených hradbách. V 5. storočí boli kasárne poškodené Hunmi, boli však opravené a obnovené. Vojenská posádka Diocletianopolu následne existovala a zdržiavala sa v priestoroch kasárenského komplexu pravdepodobne až do prelomu 6. a 7. storočia.

V období raného stredoveku, teda v priebehu 8. a 9. storočia, sa na území bývalého Diocletianopolu usadili slovanskí osadníci, ktorí budovy bývalých rímskych kasární začali využívať ako obytné budovy.

## Charakteristika
Kasárenský komplex Diocletianopolu sa rozprestieral z vnútornej časti po celej dĺžke južných a časti východných hradieb antického mesta.

Ide o sústavu stavieb, ktorú tvoria obdĺžnikové budovy rovnobežné s pevnostnou stenou. Jednotlivé kasárenské budovy od seba boli oddelené širokými koridormi, ktorými sa vstupovalo aj do pevnostných veží. Väčšina z budov sa nachádzala v tesnej blízkosti vnútornej steny hradieb, niektoré budovy boli s hradbami aj priamo konštrukčne spojené. Budovy pozostávajú z dvoch typov priestorov, skladových a obytných, ​​vzhľadom na hrúbku ich deliacich stien a mohutné klenby možno usúdiť, že budovy boli dvojpodlažné.

Komplex obývala vojenská posádka v počte približne 600 mužov.

### Bazilika č.1

V západnej časti kasárenského komplexu sa nachádza jedna z chisarských ranokresťanských bazilíkBazilika č. 1. Pri jej výstavbe boli využité časti kasárenských budov. Predpokladá sa, že bola postavená, aby slúžila vojakom ubytovaným v kasárenskom komplexe.

## Dostupnosť
Exponované a prístupné sú časti kasárenského komplexu, ktoré sa nachádzajú západne od hlavnej južnej brány Diocletianopolu.

## Galéria

RomanBarracksInHisarya-02.jpg|pohľad na časť kasárenského komplexu západne od južnej brány Diocletianopolu 
RomanBarracksInHisarya-03.jpg|pohľad na časť kasárenského komplexu západne od južnej brány Diocletianopolu
RomanBarracksInHisarya-05.jpg|pohľad na časť kasárenského komplexu západne od južnej brány Diocletianopolu
BasilicaNo1-Chisarya-02.jpg|pohľad na Baziliku č. 1 v západnej časti kasárenského komplexuokolo baziliky sú vidieť múry kasárenských budov
BasilicaNo1-Chisarya-03.jpg|pohľad na Baziliku č. 1 v západnej časti kasárenského komplexuokolo baziliky sú vidieť múry kasárenských budov
RomanBarracksInHisarya-04.jpg|pohľad na mramorovú dosku s opisom pamiatky


## Referencie

## Iné projekty

Kategória:Stavby v Chisarii
Kategória:Archeologické lokality v Bulharsku
Kategória:Stavby v starovekom Ríme
Kategória:Architektúra v 4. storočí
Kategória:Diocletianopolis (Trácia)
Nebeská cirkev Kristova

náhľad|457x457bod|Bohoslužba Nebeskej cirkvi Kristovej v Benine.
**Nebeská cirkev Kristova** (angl. *Celestial Church of Christ* ) bola založená 29. septembra 1947 Josephom Oshoffaom v Benine. Oshoffa mal Božské zjavenie, po ktorom sa cítil povolaný na uzdravovanie, oživovanie mŕtvych, modlitbu a na založenie nového kresťanského spoločenstva. Volal sa reverendom, prorokom, pastorom a zakladateľom Nebeskej cirkvi Kristovej, ktorá bola v roku 1965 uznaná a schválená ako oficiálna.

## Charakteristika
Nebeská cirkev Kristova sa vymedzila proti synkretizmu kresťanstva a vodunu a prísne svojim stúpencom zakazuje účasť na akejkoľvek forme modlárstva, fetišizmu, obradoch či rituáloch spätých s vodunom. Oshoffa tvrdil, že je povolaný na misiu v boji proti Satanovi, vodunským zasvätencom a ostatným silám zla. Nebeská cirkev Kristova kladie dôraz na štúdium Biblie, pričom používa Bibliu kráľa Jakuba – anglický preklad Písma pre anglikánsku cirkev z roku 1611. Cirkev vydáva odporúčania a zákazy v oblasti viery (monoteizmus vylučujúci africké kulty, vyzúvanie topánok pri bohoslužbe i modlitbe, oddeľovanie mužov a žien pri bohoslužbe...), stravovanie (zákaz konzumácie bravčového mäsa a alkoholu) alebo odpočinku (zákaz tabaku a ďalšie). V súčasnosti (2022) sa k Nebeskej cirkvi Kristovej v Benine hlási viac ako 500 000 ľudí a cirkev má svojich stúpencov aj v ďalších krajinách nielen v Afrike. Podľa afrikanistu a teológa O. Havelky sa veriaci k bohoslužbe schádza v bielych odevoch na rozdiel od ostatných kresťanských cirkví v Benine. Bohoslužby Nebeskej cirkvi sa podľa Havelku často konajú vo verejnom priestore, kdekoľvek je dostatok miesta, napr. na pláži alebo v parku. Verejná liturgia má misijný charakter.

## Referencie

## Iné projekty

Kategória:Benin
Kategória:Náboženstvo
Kategória:Letničné hnutie
Gregória

**Gregória** () je vrch v Kozích chrbtoch. Leží nad Šuňavou, približne  západne od Svitu. 

## Poloha
Nachádza sa v strednej časti Kozích chrbtov, v geomorfologickom podcelku Važecký chrbát. Leží v Prešovskom kraji, v okrese Poprad a zasahuje na katastrálne územie obcí Šuňava a Štrba. Najbližším sídlom je severovýchodne ležiaca obec Šuňava, severne leží Štrba, severozápadne Važec a Východná, západne osada Čierny Váh, juhovýchodne Liptovská Teplička a východne Vikartovce. Vrcholom vedie hranica ochranného pásma Národného parku Nízke Tatry.

## Opis
Gregória je súčasťou hrebeňa, ktorý, hoci na západe prerušený trojicou údolí, pokračuje juhovýchodným smerom k vrchu Krahulec (). Masív vymedzuje na severozápade údolie Šuňavského potoka, juhozápade a juhu Čiernovážska dolina a juhovýchode Dolina k mlynu. Západným smerom sa nachádza Konská hlava (), Brada (), Koreňový grúň () a Závrch (), južným Zadný grúň (), Soľanka (), Doštianka () a Zlomené (), východným Jedlinská (), Krahulec () a Čierna () a severným Vtáčnik (), Pastierske (), no tiež tatranský Kriváň () a Vysoká (). Masív patrí do povodia Váhu; severnú časť odvodňuje Šuňavský potok, juhozápadnú Čierny Váh a juhovýchodnú jeho menší bezmenný prítok. Na vrchol nevedie značený turistický chodník. Západne od vrcholu stojí telekomunikačný vysielač.

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít s nízkou vegetáciou je možné pozorovať okolité vrcholy Kozích chrbtov a blízkych Nízkych Tatier, no tiež Západné a Vysoké Tatry.

## Prístup
Na vrchol nevedie značená turistická trasa, no juhovýchodným úbočím vedie  žlto značený chodník zo Šuňavy do Čiernovážskej doliny. Hrebeňom vedie lesná cesta k blízkemu vysielaču, ktorá výrazne uľahčuje dostupnosť Gregórie.

## Referencie

## Pozri aj
* Važecký chrbát
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Kategória:Šuňava
Kategória:Štrba
Petrus Vanderanus van der Aa

**Petrus Vanderanus van der Aa** (* 1530, Leuven – † 1594, Luxemburg) bol nizozemský právnik a univerzitný profesor.

V roku 1562 sa stal profesorom práva, v roku 1565 prisediacim vysokej rady brabantskej, v roku 1574 predsedom vysokého súdneho dvora v Luxemburgu. Jeho najvýznamnejšie dielo je *Commentarius de privilegiis creditorum* (Antverpy 1560).

## Referencie


Kategória:Narodenia v 1530
Kategória:Úmrtia v 1594
Kategória:Holandskí právnici
Kategória:Osobnosti z Leuvenu
Politik (noviny)

náhľad|Titulka prvého čísla zo 14. októbra 1862
***Politik*** („Politika“) bol nemecky písaný český denník, ktorý vychádza v Prahe od 14. októbra 1862 do 30. septembra 1907. Založila ho skupina českých politikov a nakladateľov (František Ladislav Rieger, Jan Stanislav Skrejšovský, Eduard Grégr, František Šimáček a ďalší) s cieľom propagovať české národné záujmy medzi Nemcami a cudzincami.

V 60. rokoch 19. storočia boli jeho redaktori niekoľkokrát obžalovaní a odsúdení pre zverejnené články. V druhej polovici 70. rokov 19. storočia čelil denník vnútorným sporom a finančným ťažkostiam pre dlhy a následný bankrot šéfredaktora a majiteľa Jana Stanislava Skrejšovského. Na prelome rokov 1882 – 1883 založila redakcia českú prílohu *Česká politika* a čoskoro potom aj samostatný denník *[[Národní politika]]* s rovnakým politickým programom. *Politik* prestal vychádzať roku 1907, nadviazal naň denník *Union*.

## Zdroj
* 

Kategória:Periodiká
Gerard van der Aa

**Gerard van der Aa** (* ? – † 16. október 1600, Haag) bol nizozemský politik.

Bol signatárom dohody nižšej šľachty habsburského Nizozemska z 5. apríl 1566 (t. j. ). Vyznamenal sa v odboji proti španielskemu kráľovi Filipovi II. (1571). Mal dvoch synov, Adolfa a Filipa, ktorý bol dôverníkom Viliama I. Oranžského.

## Referencie


Kategória:Úmrtia 16. októbra
Kategória:Úmrtia v 1600
Kategória:Holandskí politici
Kombinovaná malónová a metylmalónová acidúria

**Kombinovaná malónová a metylmalónová acidúria** (anglicky: *Combined malonic and methylmalonic aciduria*, **CMAMMA**), nazývaná aj **kombinovaná malónová a metylmalónová acidémia**, je dedičné metabolické ochorenie charakterizované zvýšenou hladinou kyseliny malónovej a kyseliny metylmalónovej. Niektorí vedci predpokladajú, že CMAMMA by mohla byť jednou z najčastejších foriem metylmalónovej acidémie a možno aj jednou z najčastejších vrodených chýb metabolizmu. Vzhľadom na to, že je zriedkavo diagnostikovaná, veľmi často zostáva neodhalenou.

## Symptómy a príznaky
Klinické fenotypy CMAMMA sú veľmi heterogénne a pohybujú sa od asymptomatických, miernych až po závažné príznaky. Základná patofyziológia zatiaľ nie je objasnená. V literatúre sa uvádzajú nasledujúce príznaky:

* metabolická acidóza
* kóma
* hypoglykémia
* záchvaty
* gastrointestinálne ochorenie
* oneskorenie vývoja
* oneskorenie reči
* neprospievanie
* psychiatrické ochorenie
* problémy s pamäťou
* zhoršenie kognitívnych funkcií
* encefalopatia
* kardiomyopatia
* dysmorfické  črty

Ak sa prvé príznaky objavia v detstve, ide skôr o prechodné metabolické poruchy, zatiaľ čo u dospelých sú to zvyčajne neurologické príznaky. 

## Príčiny
CMAMMA možno podľa príčinnej súvislosti rozdeliť na dve samostatné dedičné poruchy: jednou je nedostatok mitochondriálneho enzýmu acyl-CoA syntetázy, člena rodiny 3, kódovaného génom ACSF3 (OMIM#614265); druhou poruchou je nedostatok malonyl-CoA dekarboxylázy kódovanej génom MLYCD (OMIM#248360). 

## Diagnóza
Vzhľadom na široké spektrum klinických príznakov a nedostatočný záchyt programami novorodeneckého skríningu sa CMAMMA považuje za nedostatočne rozpoznané ochorenie.

### Novorodenecké skríningové programy
Keďže CMAMMA spôsobená ACSF3 nemá za následok hromadenie metylmalonyl-CoA, malonyl-CoA alebo propionyl-CoA, ani sa nepozorujú abnormality v acylkarnitínovom profile, CMAMMA sa nezisťuje z krvi v štandardných novorodeneckých skríningových programoch.

Osobitným prípadom je provincia Quebec, ktorá okrem krvného testu vyšetruje aj moč 21. deň po narodení v rámci Quebeckého novorodeneckého skríningového programu krvi a moču. Vďaka tomu je provincia Quebec zaujímavá pre výskum CMAMMA, pretože predstavuje jedinú kohortu pacientov na svete bez výberového skreslenia. 

### Pomer kyseliny malónovej ku kyseline metylmalónovej
Výpočtom pomeru kyseliny malónovej ku kyseline metylmalónovej v plazme možno CMAMMA jasne odlíšiť od klasickej metylmalónovej acidémie. Platí to pre pacientov reagujúcich aj nereagujúcich na vitamín B<sub>12</sub> pri metylmalónovej acidémii. Použitie hodnôt kyseliny malónovej a metylmalónovej z moču nie je vhodné na výpočet tohto pomeru. 

Pri CMAMMA spôsobenej ACSF3 hladina kyseliny metylmalónovej prevyšuje hladinu kyseliny malónovej. Naopak, pri CMAMMA spôsobenej nedostatkom malonyl-CoA dekarboxylázy je to naopak. 

### Genetické testovanie
CMAMMA možno diagnostikovať analýzou génov ACSF3 a MLYCD. Rozšírený skríning nosičstva v priebehu liečby neplodnosti môže tiež identifikovať nositeľov mutácií v géne ACSF3. 

## Referencie


## Zdroj

Kategória:Metabolické poruchy
Menekrates (syn Menekrata)

náhľad|Rekonštrukcia veľkého oltára Dia Sotéra a Atény Niké postaveného v Pergamone, Pergamon Museum, Berlin
**Menekrates** () bol grécky sochár v 2. stor. pred Kr.

Menekrates syn Menekrata, zrejme z ostrova Rodos, bol jedným zo sochárov, ktorí pracovali na Veľkom Diovom oltári v Pergamone (postavený bol v rokoch 180 – 160 pred Kr. za vlády pergamského kráľa Eumena II., podstavec je ozdobený monumentálnymi vlysmi so sochárskou výzdobou, znázorňujúcou Gigantomachiu - boj Gigantov s bohmi). Jeho meno (fragmentárne) a meno jeho spolupracovníka Dionysiada objavili medzi signatúrami sochárov Gigantomachie na Diovom oltári v Pergamone.

 *Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*

Nápis (aj podľa typu písma) datujú do 2. stor. pred Kr.

Ausonius vo svojom diele *Mosella*, napísanom v roku 371, (citoval rímskeho historika Varra) zaradil Menekrata z Rodosu medzi sedem najväčších architektov staroveku. Či už je to pravda alebo nie, zdá sa, že štýl veľkého vlysu Diovho oltára našiel svoj domov na Rodose a existuje veľká pravdepodobnosť, že pri jeho zhotovení zohrali dôležitú úlohu rodoskí sochári.

## Referencie a bibliografia

Kategória:Sochári starovekého Grécka
Chrám svätej Trojice (rumunský, Sofia)

**Chrám svätej Trojice** () je chrám Rumunskej pravoslávnej cirkvi zo začiatku 20. storočia ležiaci v centrálnej časti mesta Sofia v Sofijskej oblasti v západnom Bulharsku. Chrám má pridelený štatút kultúrnej pamiatky.

## Iné názvy
Chrám je známy aj ako **Rumunský chrám svätej Trojice** (), alebo **Rumunský legačný chrám svätej Trojice** ().

## Lokalita
Chrám leží v centrálnej časti Sofie v rajóne *Văzraždane* () v štvrti *Starite Pazarišta* () na ulici *Kňaz Boris I* () č. 152.

## Dejiny
Chrám bol postavený pre potreby arumunskej komunity, ktorá sa usídlila v Sofii v polovice 19. storočia. Bol postavený na základe iniciatívy členov komunity. Finančným príspevkom na výstavbu chrámu prispelo aj Rumunské kráľovstvo. 

Chrám bol postavený v rokoch 19011908. Vysvätenie chrámu prebehlo v roku 1923. V priebehu roku 1945 bol interiér chrámu vymaľovaný freskami. Do roku 1948 pri chráme pôsobilo Rumunský kultúrny inštitút s lýceom, ktorý sídlil v susednej budove. V roku 1978 bol chrámu pridelený štatút kultúrnej pamiatky.

Chrám je aj v súčasnosti duchovným, ako aj kultúrno-vzdelávacím centrom sofijskej arumunskej komunity nepretržite žijúcej v meste od polovice 19. storočia. Chrám je funkčným chrámom Rumunskej pravoslávnej cirkvi a je spravovaný rumunským patriarchátom so sídlom v Bukurešti. 

## Charakteristika
Chrám bol postavený na základe projektu rakúskeho architekta Friedricha Grünangera, ktorý je aj autorom budovy neďalekej sofijskej synagógy.

Architektonicky je budova spojením neorománskych a neobyzantských prvkov. Fasáda chrámu je však bohato architektonicky dekorovaná v štýle rumunských chrámov z obdobia 17.18. storočiaštýl Brâncoveanu. Z dôvodu veľmi tesného susedstva okolitých budov, fasády chrámy nemajú možnosť výraznejšie vyniknúť vo vzhľade ulice.

Budova je trojloďová s centrálne umiestnenou kupolou a dvomi kostolnými vežami. V západnej časti sa nachádza exonartex. Vo východnej časti je budova zakončená jednou oltárnou apsidou.

### Interiér
Interiérová výzdoba chrámu je veľmi bohatá. Ikonostas v chráme je bohato zdobený a vyrezávaný z dreva. Steny v interiéri chrámu sú pokryté freskami, ktoré boli zhotovené v roku 1945 a sú dielom rumunských maliarov z bukureštskej akadémie umení. Títo istí umelci zhotovili aj sklenené ozdobné vitráže a mozaiky, ako aj veľkú časť ikon. Celá interiérová výzdoba bola zhotovená v neobyzantskom štýle.  

### Pamiatková ochrana
Chrám svätej Trojice má pridelený štatút kultúrnej pamiatky miestneho významu. Ako dôvod ochrany je uvedená architektonicko-staviteľská ako aj umelecká hodnota budovy. Štatút udelenia kultúrnej pamiatky bol deklarovaný v roku 1976 a je budove chrámu pridelený od roku 1978.

## Galéria

HolyTrinityRomanianChurch-Sofia004.jpg|pohľad na vrchnú časť západnej fasády
HolyTrinityRomanianChurch-Sofia001.jpg|pohľad na spodnú časť západnej fasády


## Referencie

## Iné projekty

Kategória:Stavby v Sofii
Kategória:Kultúrne pamiatky v Bulharsku
Kategória:Pravoslávne chrámy v Bulharsku
Kategória:Architektúra z 1908
Kategória:Kostoly postavené po oslobodení Bulharska
Kategória:Kostoly zasvätené Svätej Trojici
Asjút (guvernorát)

**Asjút** je jedným zo starovekých egyptských guvernorátov. Hlavným mestom je Asjút. Patrí do regiónu Stredný horný Egypt, ktorý zahŕňa gubernie Asjút a Al-Wádí al-Džadíd. Je tiež považovaný za obchodné hlavné mesto Horného Egypta.

Na východe hraničí s guvernorátom Al-Bahr al-Ahmar (Červené more), na západe s guvernorátom Al-Wádí al-Džadíd, na severe guvernorátom Al-Minjá a guvernorátom Sawhádž na juhu.

Assiut leží medzi dvoma horami, preto sa vyznačuje veľmi horúcim a suchým podnebím. Guvernorát je známy produkciou bavlny, pšenice, kukurice, fava fazule, citrusov, granátového jablka, manga, hrozna a banánov.

Guvernorát hosťuje veľké priemyselné odvetvia na výrobu hnojiv, liečiv, cementu a benzínu.

## Referencie

Kategória:Guvernoráty v Egypte
Ginnifer Goodwinová

**Ginnifer Goodwinová** (; * 22. máj 1978,  Memphis, Tennessee, USA) je americká herečka, známa z televízneho seriálu *[[Kde bolo, tam bolo]]* (20112018).

## Detstvo a mladosť
Goodwinová sa narodila v meste Memphis, v štáte Tennessee. Jej matka, je bývalá učiteľka, ktorá tiež pracovala pre FedEx. Jej otec, predtým vlastnil a prevádzkoval nahrávacie štúdio. Goodwinová si zmenila pravopis svojho mena z „Jennifer“ na „Ginnifer“, aby lepšie rozlíšila jej meno a pomohla pri výslovnosti jej mena v jej regionálnom dialekte. Má mladšiu sestru, Melissu Goodwin.

Goodwinovej matka, je židovského pôvodu, preto aj ona samotná vyrastala v tejto komunite. Ako dieťa navštevovala tábor Henryho S. Jacobsa, letný tábor pre reformné židovské deti v meste Utica, v štáte Mississippi. Bola pokrstená a mala službu Bat micva.

## Kariéra
Goodwinová mala zo začiatku menšiu úlohy v televíznych seriáloch, ako napríklad *[[Zákon a poriadok]]*. V roku 2003 získala výraznejšiu úlohu vo filme *Úsmev Mony Lízy* a o rok neskôr, si zahrala po boku Kate Bosworth, v romantickej komédii *Rande s celebritou*.  

V roku 2009 si zahrala po boku Justina Longa, Jennifer Connelly a Jennifer Aniston v romantickej komédii, *Nie je z teba až tak paf*. 

Od roku 2011 do roku 2018 hrala Goodwinová hlavnú úlohu vo fantasy dramatickom seriáli *[[Kde bolo, tam bolo]]*. Hrala rozprávkovú hrdinku Snehulienku, tak aj jej skutočný náprotivok, učiteľku Mary Margaret Blanchardovú. Goodwinová, spoločne s jej manželom, Joshom Dallasom, opustili natáčanie televízneho seriálu na konci šiestej sezóny, aby sa s rodinou presťahovali späť do Los Angeles. Obaja sa vrátili do televízneho seriálu na konci siedmej sezóny.

Spoločne s Robom Loweom, stvárnila manželský pár Kennedyovcov, v dráme, *Vražda prezidenta Kennedyho* z roku 2013*.*

V roku 2016 dabovala hlavnú postavu, Judy Hoppsovú v animovanom filme, *Zootopia*. Aktívne sa venuje aj dabingu. V rokoch 2019 a 2021 účinkovala v televíznom seriály *Why Women Kill*, ktorý získal pozitívne recenzie. 

V januári 2022, mal premiéru televízny seriál Pivoting, kde hrá po boku Maggie Q a Elizy Coupe. 

## Súkromný život
Goodwinová chodila s hercom Joeym Kernom. Zasnúbili sa v decembri 2010 a svoj vzťah ukončili v máji 2011. Násladne, začala Goodwinová chodiť s jej hereckým kolegom z z televízneho seriálu *Kde bolo, tam bolo*, Joshom Dallasom. Vzali sa 12. apríla 2014 v Kalifornii a majú dvoch synov, ktorí sa narodili v máji 2014 a júni 2016.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Memphisu (Tennessee)
Kategória:Osobnosti USA židovského pôvodu
Kategória:Americké shakespearovské herečky
Dionysiades

**Dionysiades** () môže byť:
* grécky tragický básnik v 3. stor. pred Kr., pozri Dionysiades (básnik)
* grécky sochár v 2. stor. pred Kr., pozri Dionysiades (sochár)

## Zdroje
Krahulec (vrch v Kozích chrbtoch)

**Krahulec** () je vrch v Kozích chrbtoch. Leží nad Šuňavou, približne  juhozápadne od Svitu. Na južnom úbočí pramení rieka Hornád.

## Poloha
Nachádza sa v strednej časti Kozích chrbtov, v geomorfologickom podcelku Važecký chrbát. Leží v Prešovskom kraji, v okrese Poprad a na katastrálnom území obce Šuňava. Najbližšími sídlami sú severne ležiaca obec Šuňava a Štrba a východne situované Vikartovce, južne sa nachádza Liptovská Teplička. Vrchol leží v ochrannom pásme Národného parku Nízke Tatry.

## Opis
Krahulec je okrajovo súčasťou hrebeňa, ktorý vedie od Gregórie () na Kozí kameň (). Je uzlovým vrchom, kde sa stretáva hrebeň Kozích chrbtov s hrebeňom, smerujúcim cez Jedlinskú () a Úplaz () na Kráľovu hoľu (). Západným smerom leží Vtáčnik (), Gregória, Závrch () a Soľanka (), južným Doštianka () a Zlomené (), východným Jedlinská (), Kozí kameň () a Čierna () a severným Sviniarka (), Valtierov vrch (), Kolombiarok (), no tiež tatranský Kriváň (), Vysoká () či Gerlachovský štít (). Západnú a severnú časť odvodňujú prítoky Čierneho Váhu a povodí rieky Váh, južné svahy sú pramennou oblasťou Hornádu. Na vrchol nevedie značený turistický chodník. 

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít s nízkou vegetáciou je možné pozorovať okolité vrcholy Kozích chrbtov a blízkych Nízkych Tatier, no tiež Západné a Vysoké Tatry, nezriedka i Branisko.

## Prístup
Na vrchol nevedie značená turistická trasa, preto prístup je možný lesnými cestami z okolitých obcí. Juhozápadným úpätím vedie Čiernovážskou dolinou cyklotrasa z osady Čierny Váh do  Liptovskej Tepličky.

## Referencie

## Pozri aj
* Važecký chrbát
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Kategória:Šuňava
Richard Wagner (rozlišovacia stránka)

**Richard Wagner** môže byť:
* nemecký skladateľ (18131883), pozri Richard Wagner
* kanadský sudca a predseda najvyššieho súdu (* 1957), pozri Richard Wagner (sudca)
* rumunsko-nemecký spisovateľ (* 1952), pozri Richard Wagner (spisovateľ)
* americký ekonóm (* 1941), pozri Richard E. Wagner
* americký psychológ, pozri Richard K. Wagner
* nemecký železničný dizajnér (18821953), pozri Richard Pauul Wagner

Wagner, Richard
Henry Silva

**Henry Silva** (* 23. september 1926, Brooklyn, New York, New York, USA† 14. september 2022, Los Angeles, Kalifornia) bol americký herec.

Silva bol plodný charakterový herec a pravidelne sa objavoval v žánrových filmoch, kde obvykle hral zločincov alebo gangstrov. Medzi jeho významné filmové role patrí napr. *[[Ocean's 11]]* (1960), *[[Mandžuský kandidát]]* (1962), *[[Johnny Cool]]* (1963), *[[Sharkyho stroj]]* (1981) alebo *[[Ghost Dog – Cesta samuraja]]* (1999).

## Referencie

## Iné projekty

## Externé odkazy
* 
* 

## Zdroj

Kategória:Televízni herci USA
Kategória:Filmoví herci USA
Kategória:Osobnosti z Brooklynu
Kategória:Osobnosti USA talianskeho pôvodu
Kategória:Osobnosti USA španielskeho pôvodu
Molly Shannonová

**Molly Helen Shannonová** (neprechýlene Molly Helen Shannon; * 16. september 1964, Shaker Heights, Ohio, USA) je americká herečka a komička. Je známa z filmov ako *Superstar* (1999), *Láske na stope* (2001), *Dievča mojich snov* (2006), *Scary Movie 5* (2013), *My ostatní* (2016), *Matky na žúrke* (2017) a tiež je známa aj z televíznych seriálov ako napríklad *[[Will a Grace]]* (1998-2020), *Rozvod* (2016-2019) a *[[Biely lotos]]* (2021). Venuje sa aj aktívne dabingu, dabovala napríklad v animovanom televíznom seriály *Bobove burgery* (2011-2022).

## Detstvo a mladosť
Shannonová sa narodila v írsko-americkej katolíckej rodine. Jej matka, bola učiteľkou a jej otec, bol manažérom predaja. Keď mala Shannonová štyri roky, jej matka, mladšia sestra a bratranec zomreli pri autonehode, zatiaľ čo jej otec šoféroval pod vplyvom.

Navštevovala New York University, kde študovala drámu a v roku 1987 absolvovala Tisch School of the Arts na NYU.
vľavo|náhľad|275x275bod|Shannonová s manželom, v roku 2009.

## Kariéra
Jej prvú filmovú rolu získala v roku 1989, v hororovom remaku *Fantóm opery*. V roku 1991 sa krátko objavila v druhej sérii *[[Twin Peaks (televízny seriál)|Twin Peaks]]* ako „šťastná pomocná dáma“. 

Vo februári 1995, bola obsadená do *[[Saturday Night Live]]*, aby nahradila Janeane Garofalo po tom, čo Garofalová odišla, kvôli nezhodám v produkcii. Shannonová, bola stálou súčasťou *[[Saturday Night Live]]*, do roku 2001. 

V roku 1998 hosťovala v televíznom seriály *[[Will a Grace]]*, o rok neskôr, si zahrala vo filme *Superstar*, ktorý bol založený, na jej najslávnejšej postave SNL, Mary Katherine Gallagher, nešikovnej študentke katolíckej školy, ktorá túži sa stať hudobnou superstar.

V roku 2002 hosťovala v televíznom seriály, *[[Sex v meste]]*. V roku 2006 si zahrala vedľajšiu postavu vo filme Sofie Coppola, *Mária Antoinetta*. O rok neskôr, si zahrala po boku Petra Sarsgaarda, vo filme *Život je pes*. V rovnakom roku, mala menšiu úlohu v komédii *Božský Evan*.

V roku 2013 sa objavila v troch epizódach televízneho seriálu, *Život je boj* a v rovnakom roku, sa tiež pripojila k animovanému televíznemu seriálu, *Bobove burgery*, kde dabuje postavu Millie Frock. 

Po boku Sarah Jessicy Parker, si zahrala v televíznom seriály *Rozvod*, z roku 2016. Shannonová získala v roku 2017 cenu Film Independent Spirit Award za najlepšiu herečku vo vedľajšej úlohe, za jej herecký výkon v kritikmi uznávanej dráme *My ostatní*. O rok neskôr, si tiež zahrala v oceňovanom filme, *Private Life*. 

V roku 2022 Shannonová vydala knihu, s názvom *Hello, Molly!: A Memoir* (ISBN 9780063056251), v ktorej písala o tom, ako rodinná tragédia ovplyvnila jej kariéru.

## Súkromný život
V roku 2004 sa vydala za Fritza Chesnuta, s ktorým má dve deti. 

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Komici USA
Kategória:Osobnosti z Ohia
Kategória:Osobnosti USA írskeho pôvodu
Kategória:Absolventi New York University
Kukanie

**Kukanie** (**kuknutie**) môže byť:
*vydávanie zvuku kukuk, pozri pod kukučka a kukučkové hodiny
*hovorovo: pozeranie
*expresívne: vyčnievanie
Pozeranie

**Pozeranie**  (dokonavý vid: **pozretie**) alebo **dívanie (sa)** (dokonavý vid: **podívanie sa**) alebo (v prvých troch významoch aj) **hľadenie** môže byť:
*vnímanie zrakom alebo upieranie zraku (nejakým smerom) alebo preskúmavanie zrakom alebo zisťovanie zrakom, pozri pod zrak
*posudzovanie; preskúmavanie; hodnotenie
*všímanie si
*hľadanie
*navštevovanie

**Hľadenie** môže byť aj usilovanie sa, pozri pod úsilie

## Pozri aj
*nazeranie
*pohľad (pozretie)
*hladenie

## Zdroje
*dívať sa, hľadieť, pozerať, pozrieť. In: Krátky slovník slovenského jazyka 2020. S. 126, 191, 539, 541
Barbora Bezáková

**Barbora Bezáková** (* 5. september 1996, Malacky) je slovenská herečka.

## Životopis
Bezáková pochádza z Malaciek a počas štúdia pôsobila v miestnom Divadle na hambálku. Vyštudovala herectvo v Česku, na JAMU v Brne. Venuje sa najmä divadelnému herectvu, pôsobila v divadlách ako JAMU Brno, Národní divadlo Brno, Divadlo Feste, Divadlo U stolu a aktuálne pôsobí v Divadle F. X. Šaldy Liberec (Šaldovo divadlo). V roku 2022 sa pripojila k hereckému obsadeniu úspešného televízneho seriálu *[[Druhá šanca (seriál z roku 2022)|Druhá šanca]]*, kde stvárňuje lekárku Lujzu Eliášovú. Žije a pôsobí v Česku.

## Referencie

Kategória:Osobnosti z Malaciek
Kategória:Slovenské televízne herečky
Kategória:Slovenské divadelné herečky
Kategória:Absolventi Janáčkovej akadémie múzických umení
Menekrates (syn Sópatra)

**Menekrates** () bol grécky sochár v 2. stor. pred Kr.
* 
Menekrates syn Sópatra z Téb a jeho syn Sópatros, patrili medzi sochárov, ktorí v 2. polovici 2. stor. pred Kr. pôsobili v Delfách. Ich signatúry sú v nápise (druhý nápis zhora) na prednej strane podstavca zo sivého vápenca (skladajúceho sa z piatich fragmentov a z piatich ľahko datovateľných nápisov z rôznych čias), ktorý bol základňou pomníka s jazdeckou sochou, venovaného občanmi Delf prokonzulovi *M. M. Rufusovi* v roku 107 alebo 106 pred Kr.
 
 

*Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*

Socha sa nezachovala. Podstavec s ich podpismi je umiestnený v Archeologickom múzeu v Delfách pod inv. číslom 1746. Objavili ho v roku 1894 a jeho nápis prvýkrát publikoval v roku 1896 francúzsky archeológ Paul Perdrizet.

## Referencie a bibliografia

 
Kategória:Sochári starovekého Grécka
Jedlinská

**Jedlinská** () je vrch v Kozích chrbtoch. Leží nad Vikartovcami, približne  juhozápadne od Svitu. Severne od vrchu pramení rieka Hornád.

## Poloha
Nachádza sa v strednej časti Kozích chrbtov, v geomorfologickom podcelku Važecký chrbát. Leží v Prešovskom kraji, v okrese Poprad a zasahuje na katastrálne územie obcí Šuňava a Vikartovce. Najbližšími sídlami sú južne ležiaca Liptovská Teplička a východne situované Vikartovce, severne sa nachádza Šuňava, Štrba a Lučivná. Hrebeňom a vrcholom vedie hranica ochranného pásma Národného parku Nízke Tatry.

## Opis
Jedlinská leží v južnom výbežku pohoria a je súčasťou hrebeňa, ktorý vedie z masívu Krahulca () južným smerom a pokračuje cez Úplaz () na Kráľovu hoľu (). Západným smerom leží Krahulec, Gregória () a Zlomené (), južným Panská hoľa (), Skorkovec () a Brdárová (), východným Vysoký vrch (), Krížový vrch (), Kozí kameň () a Čierna () a severným Sviniarka (), Valtierov vrch (), Kolombiarok () a Piercok (), no tiež tatranská Vysoká () či Gerlachovský štít (). Západnú časť odvodňujú prítoky Čierneho Váhu v povodí rieky Váh, severné svahy sú pramennou oblasťou Hornádu a východnú a južnú odvodňuje Malý Hornád. Na vrchol nevedie značený turistický chodník. 

### Výhľady
Vrch pokrýva nesúvislý lesný porast s mnohými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať okolité vrcholy Kozích chrbtov a blízkych Nízkych Tatier, no tiež Západné a Vysoké Tatry a Branisko.

## Prístup
Na vrchol nevedie značená turistická trasa, preto prístup je možný lesnými cestami z okolitých obcí. Západným úpätím vedie Čiernovážskou dolinou cyklotrasa z osady Čierny Váh do Liptovskej Tepličky.

## Referencie

## Pozri aj
* Važecký chrbát
* Kozie chrbty
* Zoznam vrcholov v Kozích chrbtoch

## Externé odkazy
* Poloha na turistickej mape

Kategória:Vrchy v Kozích chrbtoch
Kategória:Tisícovky na Slovensku
Kategória:Vrchy v okrese Poprad
Kategória:Šuňava
Kategória:Vikartovce
Bóra (vietor)

**Bóra** je severovýchodný až severný vietor, vyskytujúci sa hlavne v Jadranskom mori, Grécku a Turecku. Prináša prevažne ochladenie a zrážky, vanie od pobrežia a prejavuje sa nestabilnými a extrémne silnými poryvmi búrlivého vetru. Jeho meno vzniklo podľa gréckeho boha vetru Boreasa z gréckej mytológie. Je známy ako nebezpečný vietor hlavne kvôli svojmu rýchlemu príchodu a jeho vysokej intenzite - jeho rýchlosť je niekedy viac ako 42 m/s, v nárazoch môže dosahovať až 56 m/s.

**Poznáme dva typy Bóry:** 

* čistá Bóra - vzniká počas jasného a kľudného dňa
* temná Bóra - v oblasti hôr sa začnú tvoriť oblaky a vietor so sebou prináša aj dážď

## Vznik Bóry
Ideálnym miestom pre vznik silných vetrov ako napríklad bóry je východné pobrežie Jadranu, tiahnúce sa od Albánska až po Rijeku. Bóra najčastejšie vzniká v zime, keď sa nad pevninou nachádza tlaková výš, zatiaľ čo nad Jadranom sa pri teplejšom vzduchu nachádza tlaková níž. Veľký tlakový rozdiel spôsobuje, že vietor vanie z oblasti s vyšším tlakom do oblastí s nižším tlakom. Vzduch nad pevninou sa pri tlakovej výši ochladzuje oveľa rýchlejšie než vlhký morský vzduch. Ochladzovaním vzduch hustne a vietor silnie. Bóra najčastejšie silnie v noci.

## Zdroje
* https://www.surfmagazin.sk/4319/vietor-bora-chorvatsko/
* https://www.boatsafe.cz/jachtarske-clanky-a-prednasky/kdy-a-jak-fouka-vitr-bora-v-chorvatsku
Seredská ulica (Trnava)

**Seredská ulica** je ulica v Trnave, v mestskej časti Modranka. Križuje sa so spolu so 7 ulicami: Hraničná, Tichá, Pútnická, Lipová, Olivová, Diaľničná a Jarná.

## Udalosti
* 24. septembra 2022 došlo na tejto ulici z doposiaľ nezistených príčin k výbuchu plynu v rodinnom dome, v ktorom sa nachádzala jedna staršia osoba vo veku 70 rokov. Pri výbuchu došlo k poškodeniu susedného majetku.

## Blízke ulice
* Hraničná ulica
* Tichá ulica
* Pútnická ulica
* Lipová ulica
* Olivová ulica
* Diaľničná ulica
* Jarná ulica

## Dopravné spojenie

## Referencie

## Externé odkazy
* Seredská ulica na mape Trnavy

Kategória:Ulice v Trnave
Sópatros (syn Menekrata)

**Sópatros** () bol grécky sochár v 2. stor. pred Kr.
 
Sópatros z Téb a jeho otec Menekrates boli sochári, ktorí v 2. polovici 2. stor. pred Kr. pôsobili v Delfách. Svedectvom ich sochárskej činnosti je ich menami signovaný (v druhom nápise zhora) fragment podstavca zo sivého vápenca (päť fragmentov podstavca má päť ľahko datovateľných nápisov z rôznych čias), ktorý bol časťou základne pomníka s jazdeckou sochou, venovaného občanmi Delf prokonzulovi *M. M. Rufusovi* v roku 107 alebo 106 pred Kr. Presnejšie to vysvetľuje nápis: „*Marcusovi Minuciusovi Rufusovi, rímskemu konzulovi, ktorý dobyl galských Skordiskov, Bessianov a ostatných Trákov – mesto Delfy, pre jeho cnosť.*“
  
Socha sa do dnešných čias nezachovala. Fragment podstavca s ich podpismi je umiestnený v Archeologickom múzeu v Delfách pod inv. číslom 1746. Objavili ho v roku 1894 a jeho nápis bol po prvýkrát publikovaný v roku 1896 francúzskym archeológom Paulom Perdrizetom.

## Referencie a bibliografia

 
Kategória:Sochári starovekého Grécka
Pyramidálna inverzia

**Pyramidálna inverzia** alebo **dáždniková inverzia** je proces, v ktorom sa molekula so štruktúrou pyramídy, napríklad amoniak (NH3), „prevráti naruby“. Je to rýchla oscilácia atómu a jeho substituentov, pri ktorom molekula alebo ión prechdáza planárnym tranzitným stavom. Pre zlúčeniny, ktoré by boli normálne chirálne, pretože na tomto atóme majú stereocentrum, umožňuje pyramidálna inverzia racemizáciu jej enantiomérov (alebo diastereomérov, ak má viac chirálnych centier).

## Energetická bariéra

Energetická bariéra je závisla hlavne na druhu atómu, na ktorom prebieha pyramidálna inverzia. Inverzia atómu dusíka v amoniaku je pri izbovej teplote rýchla a prebieha asi 30 milárdkrát za sekundu (3·1010 s-1). Oproti tomu vo fosfáne (PH3) prebieha inverzia pri izbovej teplote len veľmi pomaly (energetická bariéra je 132 kJ/mol). K tejto rýchlosti pyramidálnej inverzie u amoniaku prispievajú dva faktory: nízka energetická bariéra  (24,2 kJ/mol alebo 5,8 kcal/mol) a úzka šírka tejto bariéry, čo umožňuje kvantové tunelovanie (pozri nižšie). Kvôli tomu sú amíny so vzorcom RR′R"N zvyčajne opticky nestabilné (enantioméry sa pri izbovej teplote rýchlo racemizujú), ale ''P''-chirálne fosfány sú stabilné (možno pozorovať a rozlíšiť jednotlivé stereoizoméry).

Tento proces prebieha i v sulfoxidoch, arzánoch, stibánoch a karbaniónoch. Vhodne substituované sulfóniové soli (R3S+), sulfoxidy, arzány a iné látky sú opticky stabilné pri izbovej teplote. Stérické efekty môžu takisto ovplyvniť energetickú bariéru. 

## Dusíková inverzia
**Dusíková inverzia** je proces, ktorý prebieha na atómoch dusíka, a to hlavne u amínov. Je to konkrétny prípad pyramidálnej inverzie. V procese dochádza k pohybu dusíku cez rovinu tvorenú substituentmi (substituenty sa takisto hýbu, a to v opačnom smere). Proces prebieha cez planárny tranzitný stav. Ak by zlúčenina bola chirálna (mala stereocentrum na tomto dusíku), dusíková inverzia vedie k racemizácii, takže jednotlivé stereoizoméry nie je možné rozlíšiť.

### Kvantové efekty
Amoniak vykazuje kvantové tunelovanie, kvôli úzkej tunelovacej bariére, nie kvôli termálnej excitácii. Superpozícia dvoch stavov vedie k štiepeniu energetických hladín, čo sa využíva v amoniakových maseroch.

### Príklady
Inverziu amoniaku poprvé zmerali v roku 1934 pomocou mikrovlnnej spektroskopie.

V jednej štúdii sa inverzia aziridínu spomalila 50× po umiestnení atómu dusíka poblíž fenolu v porovnaní s oxidovanou hydrochinónovou podobou tej istej molekuly. Tento systém je reverzibilný po reakcii s kyslíkom alebo ditioničitanom sodným.

### Výnimky

Konformačné napätie a štruktúrna tuhosť (rigidita) môžu účinne predísť inverzii amínových skupín. Analógy Trögerovej bázy (vrátane Hünlichovej bázy) sú príklady látok, v ktorých sú dusíkové atómy stabilnými stereocentrami a teda majú významnú optickú aktivitu.

## Referencie

## Zdroj

Kategória:Stereochémia
Kategória:Fyzikálna chémia
Kategória:Organická chémia
Vlastizrada

[náhľad|[Vojtech Tuka, slovenský ľudácky politik r. 1937 odsúdený za vlastizradu a špionáž v prospech Maďarska, v rozhlase na Nový rok v roku 1939.]]
**Vlastizrada** je v širšom zmysle zločin proti základom štátu, a/alebo jeho suverenite, ústavnému zriadeniu, samostatnosti, zvrchovanosti a územnej celistvosti. V súčasnej slovenskej legislatíve je chápaná ako úmyselný trestný čin občana SR v spojení s cudzou mocou alebo cudzím činiteľom.

Podľa § 311 Zákona č. 300/2005 Z. z. (Trestného zákona) trestný čin proti základom republiky. Spácha ho občan SR, „*ktorý v spojení s cudzou mocou alebo s cudzím činiteľom spácha trestný čin [[Úklad proti Slovenskej republike|úkladov proti Slovenskej republike]], [[teror (právo)|teroru]], [[Záškodníctvo|záškodníctva]] alebo [[Sabotáž|sabotáže]]*.“ Cudzou mocou sa pre potreby trestného zákona „*rozumejú cudzie [[štát]]y a ich vojenské alebo iné zoskupenia predstavované ich organizáciami a orgánmi, akými sú najmä osoby vykonávajúce [[Spravodajská služba|spravodajskú činnosť]], vojenskí funkcionári, [[diplomat]]i a iní štátni úradníci.*“ Cudzím činiteľom sa pre potreby trestného zákona rozumie „*fyzická osoba alebo právnická osoba, ktorá síce nie je orgánom alebo zástupcom cudzieho štátu, ale vzhľadom na svoje politické, hospodárske alebo spoločenské postavenie má významný vplyv vo svojom štáte alebo v medzinárodných vzťahoch.*“

Trest za vlastizradu je podľa § 311 Zákona č. 300/2005 Z. z. odňatie slobody na pätnásť rokov až dvadsaťpäť rokov alebo odňatie slobody na doživotie. V minulosti (napr. Trestný zákon č. 140/1961 Zb.) hrozil v bývalom Československu za vlastizradu aj trest smrti.

V trestnom zákone je medzi trestnými činmi proti obrane vlasti definovaná aj vojnová zrada. Dopustí sa jej občan SR, „*ktorý počas vojnového stavu alebo [[vojna|vojny]] koná službu v nepriateľskom vojsku alebo v nepriateľskom ozbrojenom zbore*.“

## Referencie

## Pozri aj
* velezrada

## Iné projekty


Kategória:Trestné právo